stanford-oval/wikipedia huggingface dataset:
ההיכל בהמבורג
הערות שוליים

↑  M.M. Haarbleicher, Aus der Geschichte Der Deutsch-Israelitischen Gemeinde in Hamburg, M. Rosenberg, 1886. עמ' 188-190.
| --- | --- |
בקרת זהויות :  NLI: 987007265950805171  GND: 6014425-7  ISNI: 0000 0001 1086 9904  LCCN: nr95042521  NKC: zmp20211129031  VIAF: 125948339   WorldCat (עם VIAF): 125948339 
עמוד השער של סידור התפילה הראשון.
דחלקית

| --- | --- |
 מדינות:  אריתריאה
 אזורים:  איי דחלק
 דוברים:  2,500 (2012)
 כתב:  כתב געז 
 משפחה:  שפות אפרו-אסיאתיות שפות שמיות שמיות דרומיות שפות אתיו-שמיות אתיו-שמיות צפוניות שפות געז דחלקית
 קוד שפה:  ISO 639-3: קוד dlk   גלוטולוג: daha1247   ELP: Dahālík
 קוד ISO 639-3:  dlk 
 ראו גם:  שפה • כתב • רשימת שפות
 
דַחְלַקית (בדחלקית: ዳሃሊክ בתעתיק [dahālík] וקרויה גם דַחָאלִיקית, דַחְלַק, דַחָאלִיק, דַחְלִיק) היא שפה שמית המדוברת רק בארכיפלג דַחְלַק שבאריתריאה. אזור הדיבור שלה נמצא מול חופי מאסאווה, בשלושת האיים דַחְלַק כֵּבִּיר, נוֹרָה ודֵהִיל.
דחלקית משתייכת לקבוצת השפות האתיו-שמיות, בענף השמי הדרומי של המשפחה השמית, במשפחת-העל האפרו-אסיאתית. בתוך הקבוצה האתיו-שמית, במחקר מקובל לסווגהּ כאתיו-שמית צפונית, לצד תיגרֵה ותיגרינית, שאליהן היא קרובה מאוד. יש האומרים שאין מובנות הדדית בין דחלקית ותיגרה, ולפי סימאון-סנל, הן שונות מספיק זו מזו כדי להיחשב שפות נפרדות. חוקרים אחרים חולקים על כך וסוברים כי דחלקית היא ניב של תיגרה.
סטטוס

דחלקית מדוברת באיי דחלק, בים סוף, השייכים לאריתריאה. באיים אלה רוב האנשים דוברי דחלקית, ומקצתם דוברים ילידיים של ערבית ועפרית. המצב שונה בכל כפר: בדוּרּוּבּישֵט ובדַסְקוּ יש שימוש כמעט בלעדי בדחלקית, בעוד שבכפרים אחרים ניתן למצוא יותר שפות. רוב תושבי האי הם רב-לשוניים ומדבירם דחלקית, ערבית ועפרית, ושפת החינוך היא ערבית. לרוב הגברים הדחלקים באים במגע קבוע עם ערבית, תיגרה ועפרית. במקרים של נישואים מעורבים, לרוב הילדים רוכשים שתי שפות אם. דוברי דחלקית רואים בשפתם תערובת של ערבית, תיגרה ומעט תיגרינית. נכון ל-2005, נותרו רק כמה דוברים חד-לשוניים קשישים של דחלקית. עם זאת, דוברי דחלקית מפגינים יחס חיובי כלפי שפתם ורואים בה חלק מהותי בזהותם התרבותית.
פונולוגיה > תנועות

בדחלקית יש 5 תנועות פונמיות ודאיות. בנוסף, התנועה [ɛ] עשויה להיות פונמה נוספת, והתנועה המרכזית [ə] מופיעה רק בהברות לא מוטעמות. לא ברור אם אורך התנועה הוא פונמי.
|  | קדמיות | מרכזיות | אחוריות |
| --- | --- | --- | --- |
| סגורות | i |  | u |
| חצי-סגורות | e |  | o |
| אמצעיות |  | [ə] |  |
| חצי-פתוחות | [ɛ] |  |  |
| פתוחות | a |  |  |
פונולוגיה > עיצורים

בדחלקית יש 21 עיצורים. בטבלה להלן הם מובאים באלפבית הפונטי הבינלאומי, בסוגריים עגולים צלילים המופיעים במילים שאולות בלבד, ובסוגריים מרובעים אלופונים. במקרה שבמחקר ניתנו סימנים שונים, הם מובאים בין מירכאות.
|  |  | דו-שפתיים | מכתשים> לא מסודקים | מכתשים> מסודקים | בתר-מכתשיים> לא מסודקים | בתר-מכתשיים> מסודקים | חִכִּיים | וילוניים> לא משופתתים | וילוניים> משופתתים | ענבליים | לועיים | סדקיים |
| --- | --- | --- | --- | --- | --- | --- | --- | --- | --- | --- | --- | --- |
| סותמים | אטומים |  | t | tʼ |  |  |  | k |  | q |  |  |
| סותמים | קוליים | b | d |  |  |  | ɟ "g" |  |  |  |  |  |
| חוככים | אטומים | f | s | (sʼ) | ʃ "š" | (ʃʼ/ʧʼ "č̣") |  | (x) |  | [χ] | ħ "ḥ" | h |
| חוככים | קוליים |  | (z) |  | ʒ "ž" |  | ʝ "y" | (ɣ "ġ") |  | [ʁ] | ʕ | ɦ "?" |
| אפִּיִים | אפִּיִים | m | n |  |  |  |  |  |  |  |  |  |
| מקורבים | מקורבים |  | l |  |  |  |  |  | w |  |  |  |
| רוטטים | רוטטים |  | r |  |  |  |  |  |  |  |  |  |
החוכך הענבל הקולי [ʁ] הוא ההגייה השכיחה ביותר של הפונמה /q/ כשהיא מופיעה בין תנועות. בעוד שהחוכך הענבלי האטום [χ] נהגית כש-/q/ מופיעה לאחר עיצור חוכך.
החוכך הווילוני /x/ והשורק המכתשי הקולי /z/ משמשים רק במילים שאולות מערבית.
פרט לחוכך/מחוכך האטום המסודק [ʃʼ/ʧʼ], המופיע רק במקרים מעטים, אין בדחלקית עיצורים מסודקים, ומידת הלעלוע/מסודקות ב-/tʼ/ חלשה.
מורפולוגיה > כינויים

כינויי הגוף השני והשלישי קיימים בזכר ובנקבה.
|  | יחיד> זכר | יחיד> נקבה | רבים> זכר | רבים> נקבה |
| --- | --- | --- | --- | --- |
| גוף 1 | אַנַ [ana] | אַנַ [ana] | נֵחְנַ [neħna] | נֵחְנַ [neħna] |
| גוף 2 | אֵנְתַ [enta] | אֵנְתִ [enti] | אִנְתֻם [intum] | אִנְתֻן [intun] |
| גוף 3 | אִתֻ [itu] | אִתַ [ita] | אִתֻן [itun] | אִתַן [itan] |
בדחלקית יש גם כינויי מושא חבורים, המצטרפים בסוף המילה.
|  | יחיד> זכר | יחיד> נקבה | רבים> זכר | רבים> נקבה |
| --- | --- | --- | --- | --- |
| גוף 1 | -הֵ/ –ֵ, -נִי -(h)e, -ni | -הֵ/ –ֵ, -נִי -(h)e, -ni | -נַ -na | -נַ -na |
| גוף 2 | - ַכּ -ak | –ִכּ -ik | -כֻּם -kum | -כַּן -kan |
| גוף 3 | -וֹ, -הוּ/-וּ -o, -(h)u | –ַה -a | -הֻם/ –ֻם -(h)um | -הַן/ –ַן -(h)an |
מורפולוגיה > פעלים

סדר המילים במשפט פשוט הוא: נושא–מושא–פועל. בפסוקיות תנאי משועבדות, מילת התנאי/השעבוד (כמו "אם") נמצאת בסוף הפסוקית, או ממש לפני הפועל בפסוקית המשועבדת.
הערות שוליים

↑  דחליקית באתר אתנולוג
↑  Marie-Claude Simeone-Senelle: Dahālík, a newly discovered Afro-Semitic language spoken exclusively in Eritrea (PDF), in: shaebia.org, 2005
↑  Simeone-Senelle, Marie-Claude. 2000. 'Situation linguistique dans le sud de l'Erythrée', in Wolff/Gensler (eds) Proceedings of the 2nd World Congress of African Linguistics, 1997, Köln: Köppe, p. 261–276.
↑  Idris, S. M. 2012. Dahalik: An Endangered Language or a Tigre Variety? Journal of Eritrean Studies 6 (1): 51–74.
↑  Simeone-Senelle, Marie-Claude (2005). "A Survey of the Dahalik language, an Afro Semitic language spoken exclusively in Eritrea" (PDF). Eritrean Studies. HAL.
1 2 3 4 5 6 7  
Simeone-Senelle, Marie-Claude. "A Survey of the Dahalik language, an Afro Semitic language spoken exclusively in Eritrea" (PDF). HAL.
דייוויד שווימר

| --- | --- |

דייוויד שווימר, 2010
 לידה:  2 בנובמבר 1966 (בן 58) קווינס, ניו יורק, ארצות הברית
 שם לידה:  David Lawrence Schwimmer 
 מדינה:  ארצות הברית ארצות הברית
 תקופת הפעילות:  מ-1982
 עיסוק:  שחקן, מפיק, במאי
 מקום לימודים:  אוניברסיטת נורת'ווסטרן  תיכון בוורלי הילס  בית הספר לתקשורת של אוניברסיטת נורת'ווסטרן  בית הספר הבריטי-אמריקאי למשחק 
 בן או בת זוג:  זואי באקמן (2010–2017) 
 מספר צאצאים:  1 
 פרופיל ב-IMDb
 חתימה:   
 
דייוויד לורנס שווימר (באנגלית: David Lawrence Schwimmer; נולד ב-2 בנובמבר 1966) הוא שחקן, במאי ומפיק קולנוע וטלוויזיה יהודי-אמריקאי. מוכר בעיקר בזכות גילום דמותו של רוס גלר בקומדיית המצבים המצליחה "חברים".
ביוגרפיה

שווימר נולד בקווינס שבניו יורק וגדל בלוס אנג'לס. הוא למד בתיכון "בוורלי הילס", ומורה שם עודד אותו להצטרף לתוכנית לימודי משחק בקיץ באוניברסיטת נורת'ווסטרן. לאחר שהוקסם מהחוויה, עשה את לימודיו האקדמיים באוניברסיטה, וסיים תואר ראשון בתיאטרון בשנת 1988. ייסד, יחד עם שבעה בוגרים נוספים של נורת'ווסטרן, את קבוצת התיאטרון Looking glass בשיקגו.
הפרסום העיקרי שלו הגיע לאחר שהחל לגלם את דמותו של "רוס גלר" בקומדיית המצבים המצליחה "חברים". על תפקיד זה היה מועמד לפרס אמי לשנת 1995. שווימר שיחק בכל עשר עונות הסדרה (1994–2004) ואף ביים עשרה פרקים ממנה.
פרט למשחקו ב"חברים", השתתף שווימר גם במספר סרטי קולנוע, כגון: "על חברים ולוויה אחת" (1996), "שישה ימים שבעה לילות" (1998), "נשיקה בין חברים" (1998), "מדגסקר" (2005), "לרוץ בשבילה (2007) ו"מדגסקר 2" (2008). בנוסף, הופיע במספר סדרות טלוויזיה אחרות, בהן "שנות הקסם", "פרקליטי אל איי", "רוק 30" ו"אחים לנשק".
ב-1998 ביים שווימר את סרטו הראשון, סרט הטלוויזיה "מאז שנפרדנו" (בו גם שיחק), וב-2007 ביים שווימר את סרט הקולנוע "Run, Fat Boy, Run".
באוקטובר 2008, שווימר שימש לראשונה כבמאי בהצגה "Fault Lines" בתיאטרון צ'רי לין בניו יורק. באוגוסט 2009, שיחק שווימר בתפקיד אורח בעונה השישית של הסדרה "הפמליה" בתפקיד עצמו.
ב-2010 ביים את הסרט "אמון", אשר זכה לביקורות חיוביות. בשנת 2012 שיחק ב־4 פרקים בסדרה הקומית "טיפול אונליין" ברשת שואוטיים בכיכובה של ליסה קודרו. בהמשך שב לככב בסרט האנימציה "מדגסקר 3: מקרקסים את אירופה".
ב-2016 גילם את דמותו של עורך הדין רוברט קרדשיאן ב"אמריקה נגד או. ג'יי. סימפסון", במסגרת הסדרה "סיפור פשע אמריקאי". באותה שנה כיכב בסדרה "להאכיל את המפלצת", דרמת פשע ברשת AMC, אשר בוטלה אחרי עונה אחת.
בשנת 2020 החל לככב בתפקיד הראשי בסדרה הקומית "סוכן חשאי", הפקה של רשת "סקיי" הבריטית.
במרץ 2022 נבחר להיות פרזנטור של בית ההשקעות "מיטב דש", ששינה את שמו ל"מיטב".
ביוגרפיה > חיים אישיים

בתחילת שנות ה-2000 יצא שווימר עם הזמרת האוסטרלית נטלי אימברוליה ועם השחקנית הישראלית מילי אביטל. ביוני 2010 נישא שווימר בחשאי לחברתו מאז 2007, הצלמת היהודייה-בריטית זואי באקמן (אנ'). במאי 2011 נולדה לזוג בת בכורה. אולם ב-2017 הודיעו על פרידתם, והתגרשו בהמשך אותה שנה.
שווימר הוא מנהל פעיל של המרכז לטיפול באונס בסנטה מוניקה, המתמחה בסיוע לקורבנות אונס בדייטים ואונס ילדים. הוא גם פעל למען חקיקה לאיסור סמים כמו רוהיפנול ו-GHB. בנובמבר 2011, הוא נתן לארגון הצדקה הסקוטי Children 1st אישור להקרין את סרטו "אמון" לציון היום העולמי למניעת התעללות בילדים ואלימות נגד ילדים.
ביוגרפיה > קשר לישראל

שווימר ביקר בארץ מספר פעמים והתראיין לתקשורת הישראלית בזמן מערכת היחסים עם מילי אביטל ואף יודע לדבר מעט עברית.
לאחר טבח שבעה באוקטובר ופרוץ מלחמת חרבות ברזל, החל שווימר לפרסם את דעתו בפומבי בעד ישראל ונגד האנטישמיות בארצות הברית.
באוקטובר 2023, שווימר, יחד עם עוד מאות שחקנים, קומיקאים ומנהלי בידור מהוליווד חתמו על מכתב פתוח לנשיא ביידן. הם קראו לשחרור בני ערובה המוחזקים על ידי ארגון הטרור חמאס בעקבות טבח שבעה באוקטובר. הקמפיין שהושק לצד המכתב נקרא #NoHostageLeftBehind.
ב-30 בדצמבר 2023 פרסם פוסט בעקבות תחקיר של הניו-יורק טיימס על אלימות מינית של החמאס: ”למה כל כך הרבה אנשים מסרבים להאמין, למרות כל ההוכחות המצולמות והעדויות [...] איפה הזעם? להכחיש שזה קרה זו דרך נוחה להתחמק מחמלה ואחריות אישית. אולי התחקיר הזה סוף סוף ייאלץ את המכחישים להבין שהם טועים ולהתמודד עם הצביעות שלהם”.
באפריל 2024 פרסם פוסט ובו מחה על האנטישמיות והצביעות בקמפוסים בארצות הברית: ”סטודנטים יהודים ברחבי אמריקה חווים את ההתקפות הקשות ביותר על זכויותיהם, כבודם ובטיחותם שראיתי בחיי [...] אם זו הייתה כל קבוצת מיעוט אחרת התגובה הייתה זעם ופעולה מיידית. ובכל זאת האנטישמיות הזו גוברת, ומתפשטת מחטיבת הביניים לתיכון ועד לקמפוסים של מכללות ברחבי הארץ [...] בבקשה תראו את תמיכתכם בשכנים, החברים והקולגות היהודים שלכם. שתיקה היא שיתוף פעולה”.
בפברואר 2025 כתב באינסטגרם בהתייחס לציוץ אנטישמי נוסף של קניה ווסט ברשת X כי "אנחנו לא יכולים למנוע מגזען מטורף להקיא דברי שנאה בורים ומלאי ארס… אבל אנחנו כן יכולים להפסיק לתת לו מגפון, מר מאסק. לקניה ווסט יש 32.7 מיליון עוקבים בפלטפורמה שלך, X. זה פי שניים ממספר היהודים בעולם. דברי השנאה החולניים שלו מובילים לאלימות אמיתית כלפי יהודים".
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1991 | טיסת הפולש | שוטר |  |
| 1992 | Crossing the Bridge | ג'ון אנדרסון |  |
| 1993 | Twenty Bucks | נייל קמפבל |  |
| 1994 | זאב | שוטר |  |
| 1996 | על חברים ולוויה אחת | טום תומפסון |  |
| 1997 | Breast Men | ד"ר קווין סנדרס |  |
| 1998 | נשיקה בין חברים | מקס אביט | גם מפיק בפועל |
| 1998 | 6 ימים 7 לילות | פרנק מרטין |  |
| 1998 | תלמיד מצטיין מדי | אדוארד פרנץ' |  |
| 1998 | הקו הורוד הדק | קלי גודיש |  |
| 1999 | It's the Rage | כריס |  |
| 2000 | Love & Sex | מַטִיף |  |
| 2000 | לאסוף את השברים | ליאו ג'רום |  |
| 2001 | הוטל | ג'ונתן דנדרפיין |  |
| 2003 | Humanoid |   | מפיק בפועל |
| 2005 | הימור משפחתי | דווין הופווד |  |
| 2005 | מדגסקר | מלמן הג'ירף | דיבוב |
| 2006 | שום כלום | צ'ארלי |  |
| 2007 | Run Fatboy Run | מחלק בירות | גם במאי |
| 2008 | רק האמת | ריי ארמסטרונג |  |
| 2008 | מדגסקר 2 | מלמן הג'ירף | דיבוב |
| 2008 | Fly Like Mercury |   | מפיק בפועל |
| 2010 | אמון |   | במאי ומפיק |
| 2012 | ג'ון קרטר | לוחם ת'ארק |  |
| 2012 | אייסמן | ג'וש רוזנטל |  |
| 2012 | מדגסקר 3: מקרקסים את אירופה | מלמן הג'ירף | דיבוב |
| 2019 | המכבסה | מת'יו קווירק |  |
| 2024 | Little Death | מרטין סולומון |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1982 | מחלק משטרה | לקוח | פרק: "A Substantial Gift (The Broken Promise)" |
| 1989 | A Deadly Silence | רוב קוקיו | סרט טלוויזיה של ABC |
| 1991 - 1992 | שנות הקסם | מייקל | 4 פרקים |
| 1992 - 1993 | פרקליטי אל איי | דאנה רומני | 5 פרקים |
| 1993 | NYPD Blue | ג'וש גולדשטיין | 4 פרקים |
| 1993 | בלוסום | סוני קאטאלנו | 2 פרקים |
| 1994 | מונטי | גרג ריצ'רדסון | תפקיד ראשי; 13 פרקים |
| 1994 - 2004 | חברים | רוס גלר | תפקיד ראשי (10 עונות); 236 פרקים גם ביים 10 פרקים |
| 1995 | The Single Guy | רוס גלר | פרק: "Neighbors" |
| 1996 | ER | ד"ר קרוביאן | פרק: "Doctor Carter, I Presume" |
| 1997 | Breast Men | ד"ר קווין סאנדרס | סרט טלוויזיה של HBO |
| 1998 | Since You've Been Gone | רוברט אס. לוויט | סרט טלוויזיה של ABC; גם במאי |
| 2001 | התקוממות | יצחק צוקרמן | סרט טלוויזיה של NBC |
| 2001 | אחים לנשק | הרברט סובל (אנ') | מיני-סדרה |
| 2003 | מד טי.וי | עצמו | פרק: "9.3" |
| 2004 | תרגיע | עצמו | 3 פרקים |
| 2004 | The Tracy Morgan Show |   | במאי הפרק: "Miracle Street" |
| 2004 - 2005 | ג'ואי |   | במאי 2 פרקים |
| 2007 | רוק 30 | גרינזו/ג'ראד | פרק: "Greenzo" |
| 2008 | Little Britain USA |   | במאי 6 פרקים |
| 2009 | מדגסקר שמח | מלמן הג'ירף | דיבוב; סרט טלוויזיה קצר של NBC |
| 2009 | הפמליה | עצמו | פרק: "Running on E" |
| 2012 | טיפול אונליין | נוואל אל. מילר | 4 פרקים |
| 2014 | Growing Up Fisher |   | מפיק בפועל ובמאי הפרק "Pilot" |
| 2015 | אפיזודס | עצמו | פרק: "Episode Five" |
| 2016 | אמריקה נגד או. ג'יי. סימפסון: סיפור פשע אמריקאי | רוברט קרדשיאן | תפקיד ראשי; 10 פרקים מועמד פרס אמי לבידור בפריים טיים לשחקן משנה במיני-סדרה או בסרט טלוויזיה (אנ') (2016) |
| 2016 | Feed the Beast | תומאס "תומי" מוראן | תפקיד ראשי; 10 פרקים |
| 2018 - 2019 | גרייס ופרנקי | נוח ברודר | 7 פרקים |
| 2020 - 2021 | סוכן חשאי | ג'רי ברשטיין | תפקיד ראשי (2 עונות); 12 פרקים גם מפיק בפועל |
| 2023 | אקסטרפולציות (אנ') | האריס גולדבלאט | פרק: "2047: The Fifth Question" |
| 2023 | קפטן פוֹל (אנ') | ג'ואל מון | דיבוב; פרק: "Boner Medicine" |
| 2024 | צמרמורת | אנתוני | תפקיד ראשי (עונה 2); 8 פרקים |
הערות שוליים

↑  דודי כספי, החבר החדש של קרדשיאן, באתר ישראל היום, 18 בפברואר 2016
↑  אלמוג עזר, לאחר ההפסד הענק ב-2021: מיטב דש מבצע מיתוג מחדש, באתר כלכליסט, 24 במרץ 2022
↑  יעל ביר-כץ, דיוויד שווימר: כשרוס גלר התאהב במילי אביטל, באתר ynet, 21 בספטמבר 2019
↑  Yael Gal Ben Ishay, בלי הפסקה: דיוויד שווימר הפך לחבר אמת של ישראל, באתר בלי הפסקה: דיוויד שווימר הפך לחבר אמת של ישראל | מגזין את, ‏2024-01-03
↑  Matt Donnelly, Hollywood Stars and Executives Thank President Biden for Leadership, Call for Release of All Hamas Hostages, Variety, ‏2023-10-23 (באנגלית אמריקאית)
↑  כוכב "חברים" דיוויד שווימר תוקף: "יאמינו לך - אלא אם אתה יהודי", באתר www.israelhayom.co.il
↑  "שתיקה היא גם שיתוף פעולה": כוכב "חברים" תקף את המצב במקפוסים בארה"ב, באתר www.inn.co.il
↑  אחרי שהזדהה כנאצי: הכוכב היהודי דורש לחסום את חשבונו של קניה ווסט, באתר מקור ראשון, ‏2025-02-09
| חברים |
| --- | --- | --- |
| יוצרים | מרתה קאופמן • דייוויד קריין |  |
| שחקנים ראשיים | ג'ניפר אניסטון • מת'יו פרי • קורטני קוקס • דייוויד שווימר • מאט לה-בלאנק • ליסה קודרו |  |
| דמויות ראשיות | רייצ'ל גרין • צ'נדלר בינג • מוניקה גלר • רוס גלר • ג'ואי טריביאני • פיבי בופה |  |
| פרקים | האחרון • חברים: האיחוד |  |
| מוזיקה | שיר הנושא • Smelly Cat |  |
| סדרות המשך | ג'ואי |  |
| --- | --- |
בקרת זהויות :  NLI: 987007437109905171  PLWABN: 9810608803005606  BNE: XX1341926  BnF: cb14025134x (data)  CANTIC: a1103113x  GND: 138209081  ISNI: 0000 0000 8162 3517  LCCN: n96049518  MusicBrainz: cd079bcc-55b9-4544-b3de-b08a1383ad80  NKC: xx0102881  NTA: 168872846  SNAC: w62j91pr  SUDOC: 15237096X  Trove: 1056655  VIAF: 88259542   WorldCat (עם VIAF): 88259542
פתח תקווה (סרט)

| --- | --- |

מכרם ח'ורי
 בימוי:  תום שובל 
 הופק בידי:  גל גרינשפן 
 תסריט:  תום שובל 
 שחקנים ראשיים:  מכרם ח'ורי 
 מדינה:  ישראל 
 הקרנת בכורה:  2007 
 שפת הסרט:  עברית 
 סוגה:  דרמה, סרט סטודנטים 
 דף הסרט ב־IMDb
 
מכרם ח'ורי
פתח תקווה הוא סרט קולנוע ישראלי, מאת ובבימויו של תום שובל משנת 2007.
אודות הסרט

הסרט, דרמה באורך 25 דקות, הוא פרויקט הגמר של הבמאי והתסריטאי תום שובל, בבית הספר סם שפיגל לקולנוע ולטלוויזיה, בכיכובו של מכרם ח'ורי. הקרנת הבכורה של הסרט הייתה במסגרת תחרות וולג'ין לסרטים קצרים בפסטיבל הקולנוע ירושלים 2007. בנוסף לכך השתתף בעשרות פסטיבלים ברחבי תבל. הסרט יצא באסופת דיוידי שמאגדת את 20 הסרטים המובילים בכל הזמנים של בית הספר סם שפיגל.
עלילה

ג'וליאן (מכרם ח'ורי) בן השישים, הוא פועל שעבד במפעל דפוס ופוטר מעבודתו, אבל ממשיך להגיע לעבודה במשך חודשיים, למרות פיטוריו, כאילו כלום לא קרה.
פסטיבלים ופרסים

נבחר כאחד מ-20 הסרטים המובילים בכל הזמנים בבית הספר סם שפיגל לקולנוע ולטלוויזיה.
השתתף בפסטיבל הבינלאומי לסרטי סטודנטים - תחרות בינלאומית 2008.
השתתף בתחרות וולג'ין, פסטיבל הקולנוע ירושלים 2007
השתתף בפסטיבל Clermmond Ferrand, צרפת.
פרס Asian New Force פסטיבל IFVA Hong Kong 2010.
זוכה פרס הסרט הטוב ביותר פסטיבל Lucania, איטליה 2008.
זוכה פרס הסרט הטוב ביותר פסטיבל אילת 2008.
היוצרים

| תפקיד | יוצר |
| --- | --- |
הפקה: גל גרינשפן
צילום: דויד רודוי
עריכה: אור שולמן
השחקנים

| שם דמות | שם שחקן |
| --- | --- |
ג'וליאן: מכרם ח'ורי
מאיה: מאיה קניג
שימי: איציק קונפינו
הטמעה תרבותית

ערך זה עוסק בתהליך אינטגרציה בו יחידים או קבוצות מיעוט מסתגלים בהדרגה למנהגים ולמאפיינים של התרבות השלטת. אם התכוונתם להתבוללות תרבותית של יהודים, ראו .
הטמעה תרבותית (אנגלית: Cultural assimilation) היא תהליך בו קבוצת מיעוט, כדוגמת מהגרים או מיעוטים, עוברים תהליך הידמות לקבוצה הדומיננטית ומבקשים לקבל על עצמם את הערכים, ההתנהגויות והאמונות של קבוצה אחרת. לעיתים הגורם שמוביל לקיום תהליך ההיטמעות התרבותית הוא הנחה לפיה אימוץ אלמנטים מהתרבות הדומיננטית הם ערובה להשתלבות של המהגרים או קבוצות המיעוט בתחום המדינה או הטריטוריה בה הם מעוניינים להשתלב ולהתקדם.
לרוב מצפים מקבוצות המיעוט להסתגל למנהגים היומיומיים של התרבות הדומיננטית באמצעות שפה ומראה כמו גם באמצעות גורמים סוציו-אקונומיים אחרים, כגון קליטה בקהילה התרבותית והתעסוקתית המקומית.
לעיתים רבות, הגירה בקנה מידה גדול גורמת לתסיסה פוליטית בקרב החברה ולהתנגדות או סלידה מפני מהגרים בני תרבויות זרות.
כמו כן, כתוצאה מתהליך 'הטמעה תרבותית' נעלמים לעיתים רבות חלק או כל המאפיינים הייחודיים למהגרים החדשים או לקבוצות המיעוט. הדבר נכון במיוחד במקרים בהם מוסדות התרבות השלטת יוזמים תוכניות להטמעת התרבות השלטת בקרב אוכלוסיות המיעוט. אזור בו ישנה הטמעה תרבותית מכונה לעיתים "כור היתוך".
הטמעה תרבותית יכולה להיכפות על ידי השלטונות על מיעוטים אתניים. מדיניות האחדה מטעם השלטון הייתה מקובלת במאה ה-19 ובמאה ה-20 בארצות רבות. דוגמאות ידועות הן הפרנקיזציה בצרפת, ששורשיה עוד ב-1539 אך הפכה למדיניות רשמית בהדרגה אחרי המהפכה הצרפתית, והתבטאה באיסור על ברטונית וניבים מקומיים אחרים; הגרמניזציה, שהופעלה לראשונה על ידי פרוסיה על הסלאבים בשטחיה המזרחיים; הרוסיפיקציה שהנהיגה האימפריה הרוסית בעיקר אחרי 1863, שנמשכה גם בברית המועצות; והמגיאריזציה בשטחי ממלכת הונגריה רבתי לאחר 1867 ועד למלחמת העולם הראשונה.
התבוללות הוא תהליך היטמעות של יהודים בקרב חברה של גויים הסובבת אותם. התבוללות יכולה להיות השפעה של תרבויות הגויים ועד אובדן מוחלט של הזהות הלאומית והמרת הדת.
ניתן לראות בתהליכי הטמעה תרבותית כמקרה פרטי של תהליכי סוציאליזציה. סוציאליזציה הוא תהליך המתחיל מלידה, וכולל למידה של נורמות חברתיות וערכים חברתיים, למידה המתרחשת מטבע האינטראקציה הבין-אישית בקבוצה. לעומת זאת, הטמעה תרבותית היא תהליך בו ישנו מעבר של הפרט מתרבות אחת בעלת תפיסות ונורמות חברתיות ייחודיות, וויתור עליהן לטובת השתלבות בתרבות השלטת. זהו תהליך סוציאליזציה מחדש שבסופו הפרט נמנה עם קבוצה חדשה בעלת ערכים, התנהגויות ואמונות של קבוצה שונה מזו שנולד לתוכה. הדוגמאות המרכזיות להטמעה תרבותית כוללות מהגרים במדינה חדשה או השתלבות מיעוטים בתרבות הדומיננטית. ואולם, הטמעה תרבותית עשויה להיות רלוונטית בתיאור מגוון רב של קשרים חברתיים שמתקיימים בין קבוצות אנשים. למשל, בבתי כלא, בכניסה למערכת צבאית, במעבר בין מעמדות חברתיים, בהמרות דת ואף בנישואים. כל דוגמה שכזו היא ייחודית ונבדלת מאחרות מבחינת הכוחות הפוליטיים וחברתיים הפועלים על כל קבוצה, שמרנותן ונטייתן להיטמעות חברתית. לכוחות אלה השפעה לא מבוטלת גם על הפרטים המרכיבים את הקבוצות הללו. תהליך ההטמעה התרבותית מדגים קונפליקט פנימי של ממש: רצון טבעי להשתלב בחברה לעומת רצון לשמור על הזהות התרבותית הייחודית, כשלאלמנטים פוליטיים וחברתיים מהווים כוח מכריע ביישוב קונפליקט פנימי זה.
הטמעה תרבותית בישראל

בשנות ה-50 התבצע ניסיון להטמעה תרבותית במדינת ישראל, המכונה "כור היתוך" או "סיר לחץ". בשנותיה הראשונות של מדינת ישראל הונהגה מדיניות "כור ההיתוך" בכל הנוגע לעלייה ההמונית בשנות ה-50 מארצות האסלאם. מטרת המדיניות הייתה לנתק את קבוצות העולים שהגיעו לארץ מהאלמנטים הייחודיים של מסורותיהם העדתיות לשם יצירת מערכת תרבותית אחת, לה מרכיב תרבותי אירופאי דומיננטי. מדיניות זו הונהגה על ידי משרד הקליטה ונציגיו בשטח, אשר ניהלו את המעברות, מחנות העולים ועיירות הפיתוח אליהם הובאו העולים. מסגרות אלו ניסו לעצב זהות לאומית אחידה ורצויה על פי העדפות האוכלוסייה הדומיננטית הוותיקה. לשם השגת מטרה זו, נעשה שימוש בסוכני חיברות, ביניהם החינוך, תנועות הנוער, הצבא, מוסדות התעסוקה ותרבות הפנאי. בקרב קבוצות העולים שומרות המסורת התעוררה התרסה כנגד החינוך האחיד הממלכתי שהנהיגה המדינה, בטענה של כפייה חילונית. ב-25 בינואר 1950, כאשר עלה הוויכוח בסוגיית חינוך ילדי העולים לסדר היום הציבורי, הוקמה ועדת חקירה פרלמנטרית בראשותו של השופט גד פרומקין. תפקידה היה לברר אם יש אמת בהאשמות אלו, וב-9 במאי באותה שנה הוועידה פרסמה מסקנותיה וחשפה הליכים שגרתיים של כפייה[דרוש מקור]. בחודשים שלאחר הוועידה, החל שינוי הדרגתי בחינוך שניתן לילדי יוצאי מדינות האסלאם[דרוש מקור]. בעשורים הבאים בהדרגה החלה רווחת יותר מדיניות על פי גישה של פלורליזם ורב-תרבותיות, אשר כיום מקובלת יותר בחברה הישראלית.
ראו גם

הגמוניה
חיברות בכפייה
התייוונות
הלם תרבות
אמריקניזציה
הערות שוליים

↑  Encyclopedia of applied psychology, 1st ed, Oxford: Elsevier Academic Press, 2004, עמ' 615, ISBN 978-0-12-657410-4
↑  Ronald Taft, A Psychological Model for the Study of Social Assimilation, Human Relations 10, 1957-05, עמ' 141–156 doi: 10.1177/001872675701000204
↑  משה ליסק, העלייה הגדולה בשנות החמישים כשלונו של כור ההיתוך, ירושלים: מוסד ביאליק, 1999, עמ' 58-94
↑  משה ליסק, העלייה הגדולה של שנות החמישים: כשלונו של כור ההיתוך, ירושלים: מוסד ביאליק, 1999, עמ' 69
↑  משה ליסק, העלייה הגדולה בשנות החמישים: כשלונו של כור ההיתוך, ירושלים: מוסד ביאליק, 1999, עמ' 70
↑  משה ליסק, העלייה הגדולה בשנות החמישים: כשלונו של כור ההיתוך, ירושלים: מוסד ביאליק, 1999, עמ' 72-73
| --- | --- |
בקרת זהויות :  NLI: 987007295499005171  BnF: cb11977880p (data)  GND: 4139304-1  LCCN: sh85008793  NDL: 00561638  NKC: ph413857
ג'יפנה

| --- | --- |

מבט על ג'יפנה
 טריטוריה:  הרשות הפלסטינית הרשות הפלסטינית
 נפה:  רמאללה ואל-בירה
 אוכלוסייה:  ‏
  ‑ בכפר:  2,196 (2016)
 קואורדינטות:  31°57′43″N 35°12′56″E﻿ / ﻿31.961944444444°N 35.215555555556°E﻿ / 31.961944444444; 35.215555555556 
 אזור זמן:  UTC +2
  מפת מיקום  מפה מפורטת   (למפת גוש דן מוגדלת) ג'יפנה(למפת גוש דן רגילה) ג'יפנה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ג'יפנה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ג'יפנה  he tabBackground:;tabBorder:#aaa;defaultTab:0;
ג'יפנה (ערבית: جفنا) הוא כפר פלסטיני בנפת רמאללה ואל-בירה ברשות הפלסטינית, הממוקם על אם הדרך בין ביר זית ועין סיניא. בכפר חיים כ-1,700 אנשים (נכון ל-2007), רובם נוצרים ומיעוטם מוסלמים.
שטח אדמות הכפר הוא 6,015 דונם, מתוכם 52 דונם - שטח בנוי, 4,998 דונם לחקלאות ועוד 965 דונם - אדמות בור. מתוך השטח החקלאי, על כ-2000 דונם מגדלים דגנים ועל כ-3,000 דונם ניטעו מטעי זיתים, תאנים ומשמשים.
ג'יפנה מזוהה עם העיר היהודית הקדומה גופנה, שהייתה מרכז שלטוני חשוב בפרובינקיה יודיאה בשלהי תקופת הבית השני.